CELEX: 
Language: lv
Date: 2020-08-25 00:00:00
Title: KOMISIJAS DELEĢĒTĀ REGULA (ES) …/.. ar ko groza Deleģēto regulu (ES) 2019/2035, ar ko attiecībā uz noteikumiem, kurus piemēro sauszemes dzīvnieku turēšanas objektiem un inkubatoriem, un attiecībā uz konkrētu sauszemes dzīvnieku un inkubējamu olu izsekojamību papildina Eiropas Parlamenta un Padomes Regulu (ES) 2016/429

EIROPAS
                          KOMISIJA
                                                  Briselē, 25.8.2020.
                                                  C(2020) 5730 final
                    KOMISIJAS DELEĢĒTĀ REGULA (ES) …/..
                                      (25.8.2020),
   ar ko groza Deleģēto regulu (ES) 2019/2035, ar ko attiecībā uz noteikumiem, kurus
   piemēro sauszemes dzīvnieku turēšanas objektiem un inkubatoriem, un attiecībā uz
   konkrētu sauszemes dzīvnieku un inkubējamu olu izsekojamību papildina Eiropas
                    Parlamenta un Padomes Regulu (ES) 2016/429
                              (Dokuments attiecas uz EEZ)
LV                                                                                   LV
 ---pagebreak---                                        PASKAIDROJUMA RAKSTS
   1.        DELEĢĒTĀ AKTA KONTEKSTS
   Eiropas Parlamenta un Padomes 2016. gada 9. marta Regula (ES) 2016/429 par
   pārnēsājamām dzīvnieku slimībām un ar ko groza un atceļ konkrētus aktus dzīvnieku
   veselības jomā (“Dzīvnieku veselības tiesību akts”)1 nosaka noteikumus par to slimību
   profilaksi un kontroli, kuras ir pārnēsājamas uz dzīvniekiem vai cilvēkiem, cita starpā arī
   noteikumus, kurus piemēro sauszemes dzīvnieku turēšanas objektiem un inkubatoriem, un
   noteikumus par noteiktu turētu sauszemes dzīvnieku un inkubējamu olu izsekojamību
   Savienībā. Tā turklāt piešķir Komisijai pilnvaras pieņemt noteikumus, lai ar deleģētajiem
   aktiem papildinātu dažus nebūtiskus minētās regulas elementus.
   Komisija šādus noteikumus noteica Komisijas 2019. gada 28. jūnija Deleģētajā regulā (ES)
   2019/2035, ar ko attiecībā uz noteikumiem, kurus piemēro sauszemes dzīvnieku turēšanas
   objektiem un inkubatoriem, un attiecībā uz konkrētu sauszemes dzīvnieku un inkubējamu olu
   izsekojamību papildina Eiropas Parlamenta un Padomes Regulu (ES) 2016/4292. Deleģētās
   regulas (ES) 2019/2035 III daļā ir iekļauti noteikumi par turētu sauszemes dzīvnieku
   izsekojamību, un, konkrētāk, III daļas II sadaļā ir noteikti noteikumi par turētu aitu un kazu
   izsekojamību, arī par šo dzīvnieku identifikācijas līdzekļiem un metodēm, kā arī atkāpes no
   konkrētām prasībām, kas noteiktas minētajos noteikumos.
   Konkrēti Deleģētās regulas (ES) 2019/2035 45. pantā ir noteikti turētu aitu un kazu turēšanas
   operatoru pienākumi attiecībā uz minēto dzīvnieku identifikācijas līdzekļiem un metodēm, kā
   arī to piemērošanu un lietošanu. Viena no atkāpēm no minētā deleģētā akta 45. panta, kas
   paredzēta minētā akta 46. panta 4. punktā, ļauj operatoriem, kuri tur aitas un kazas, kas
   jaunākas par 12 mēnešiem, šādus dzīvniekus, ko pēc citā objektā veiktas savākšanas vai
   nobarošanas operācijas paredzēts transportēt uz kautuvi tajā pašā dalībvalstī, identificēt ar
   vienu elektronisku krotāliju, uz kuras skaidri redzams dzīvnieka dzimšanas objekta unikālais
   reģistrācijas numurs un dzīvnieka identifikācijas kods.
   Deleģētā akta izstrādes laikā un periodā, kurā varēja sniegt atsauksmes par deleģētā akta
   projektu, dalībvalstis un ieinteresētās personas minēto atkāpi vērtēja atzinīgi. Tomēr pēc tam
   Komisija no dažām ieinteresētajām personām un dalībvalstīm saņēma dažādas piezīmes par šo
   atkāpi, proti, tā tika uzskatīta par pārāk apgrūtinošu aitu un kazu audzētājiem, jo īpaši ņemot
   vērā zemo tirgus cenu, kas iegūta par viņu dzīvniekiem, kuri tiek nosūtīti nokaušanai. Tika
   ierosināts elektroniskās krotālijas vietā izmantot parasto krotāliju, kas ir piemērotāka un
   lētāka alternatīva.
   Ņemot vērā minētās piezīmes, Komisija uzskatīja, ka parastā krotālija vai parastā saite uz
   vēzīša, kura attiecībā uz dzīvniekiem, ko vēl pirms 12 mēnešu vecuma sasniegšanas paredzēts
   pārvietot tieši uz kautuvi, Deleģētās regulas (ES) 2019/2035 45. panta 1. punktā uzskatīta par
   parastajai krotālijai līdzvērtīgu alternatīvu, varētu nodrošināt pietiekamu izsekojamības
   līmeni, ja jaunas aitas un kazas pēc nobarošanas operācijas tiek pārvietotas uz kautuvi tajā
   pašā dalībvalstī. Tāpēc ar šo deleģēto aktu groza Regulā (ES) 2019/2035 paredzētos
   noteikumus, lai pieļautu papildu atkāpi attiecībā uz tādu jaunu aitu un kazu identifikāciju, ko
   pēc nobarošanas operācijas pārvieto uz nokaušanu tajā pašā dalībvalstī. Šīs papildu atkāpes
   mērķis ir nodrošināt minēto dzīvnieku identifikācijas un reģistrācijas sistēmas netraucētu
   darbību Savienībā, izvairoties no nesamērīga sloga un izmaksu radīšanas operatoriem un
   vienlaikus nodrošinot minēto dzīvnieku izsekojamību.
   1
           OV L 84, 31.3.2016., 1. lpp.
   2
           OV L 314, 5.12.2019., 115. lpp.
LV                                                 1                                               LV
 ---pagebreak---    Turklāt ar šo deleģēto aktu ieviestie grozījumi paredz, ka dalībvalstīm, kas izmantos
   konkrētas atkāpes, kuras paredzētas Deleģētās regulas (ES) 2019/2035 46. pantā, t. sk. ar šo
   deleģētā akta projektu iekļauto papildu atkāpi, jāiedibina procedūras minēto atkāpju
   piemērošanai savā teritorijā. Šā grozījuma mērķis ir novērst jebkādu risku dzīvnieku veselībai
   vai šķēršļus turētu aitu un kazu izsekojamībai, kuri varētu rasties, piemērojot minētās atkāpes,
   kā arī novērst jebkādas iespējamas operacionālās grūtības, kas saistītas ar minēto atkāpju
   pārvaldību.
   2.       PIRMS AKTA PIEŅEMŠANAS NOTIKUSĪ APSPRIEŠANĀS
   Komisija rakstiski apspriedās ar Dzīvnieku veselības ekspertu grupu (E00930). Deleģētās
   regulas projekts tika nosūtīts arī Eiropas Parlamentam un Padomei. No Eiropas Parlamenta un
   Padomes netika saņemtas nekādas piezīmes. Dzīvnieku veselības padomdevējas komitejas
   ietvaros notika sanāksme, kurās piedalījās plašs ieinteresēto personu loks un tika atspoguļots
   un apspriests deleģētā akta projekta mērķis un saturs.
   Turklāt, izmantojot labāka regulējuma atsauksmju mehānismu, laikposmā no 2020. gada
   19. maija līdz 16. jūnijam tika apkopotas ieinteresēto personu piezīmes par deleģētās regulas
   projektu. Kopumā tika saņemtas 3 atsauksmes, tai skaitā atzinumi no šādām ieinteresētajām
   personām: Confédération paysanne (FR), OVINFOS (FR), Federation nationale des eleveurs
   de chevres (FNEC)(FR).
   Turklāt Komisijai pa e-pastu tika iesniegti 3 atzinumi no publiskām iestādēm (BG, IE un NL).
   Galvenās iesniegtās prasības un argumenti bija šādi:
   –        kazu audzēšanas nozare atzinīgi vērtēja šīs deleģētās regulas noteikumus, kas atbalsta
            esošās atkāpju iespējas dalībvalstīs;
   –        prasība ieviest noteikumu, kas dalībvalstīm ļautu piemērot atkāpi valsts teritorijā.
   3.      DELEĢĒTĀ AKTA JURIDISKIE ASPEKTI
   Šī deleģētā regula tiek pieņemta Eiropas Parlamenta un Padomes Regulas (ES) 2016/429
   satvarā un jo īpaši saskaņā ar tās 118. panta 1. un 2. punktu.
LV                                                  2                                               LV
 ---pagebreak---                            KOMISIJAS DELEĢĒTĀ REGULA (ES) …/..
                                                (25.8.2020),
       ar ko groza Deleģēto regulu (ES) 2019/2035, ar ko attiecībā uz noteikumiem, kurus
      piemēro sauszemes dzīvnieku turēšanas objektiem un inkubatoriem, un attiecībā uz
       konkrētu sauszemes dzīvnieku un inkubējamu olu izsekojamību papildina Eiropas
                           Parlamenta un Padomes Regulu (ES) 2016/429
                                        (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par
   pārnēsājamām dzīvnieku slimībām un ar ko groza un atceļ konkrētus aktus dzīvnieku
   veselības jomā (“Dzīvnieku veselības tiesību akts”)3, un jo īpaši tās 118. panta 1. punktu un
   2. pantu,
   tā kā:
   (1)     Regula (ES) 2016/429 nosaka profilakses un kontroles noteikumus attiecībā uz
           slimībām, kas ir pārnēsājamas uz dzīvniekiem vai cilvēkiem, inter alia noteikumus,
           kurus piemēro sauszemes dzīvnieku turēšanas objektiem un inkubatoriem, kā arī
           noteikumus par konkrētu turētu sauszemes dzīvnieku un inkubējamu olu izsekojamību
           Savienībā. Tā turklāt piešķir Komisijai pilnvaras pieņemt noteikumus, lai ar
           deleģētajiem aktiem papildinātu dažus nebūtiskus minētās regulas elementus.
   (2)     Komisijas Deleģētā regula (ES) 2019/20354 nosaka papildinošus noteikumus attiecībā
           uz reģistrētiem un apstiprinātiem objektiem, kas paredzēti turētiem sauszemes
           dzīvniekiem un inkubējamām olām, un konkrētu turētu sauszemes dzīvnieku un
           inkubējamu olu izsekojamību. Konkrētāk, minētās deleģētās regulas III daļas II sadaļā
           ir noteikti noteikumi par turētu aitu un kazu izsekojamību, t. sk. operatoru pienākumi
           attiecībā uz minēto dzīvnieku identifikācijas līdzekļiem un metodēm.
   (3)     Turklāt Deleģētās regulas (ES) 2019/2035 46. pantā ir paredzētas dažas atkāpes no
           minētā akta 45. pantā noteiktajām aitu un kazu izsekojamības prasībām. Minētās
           atkāpes ietver arī iespēju operatoriem, kas tur aitas un kazas, kuras jaunākas par 12
           mēnešiem, šādus dzīvniekus, ko pēc savākšanas vai nobarošanas operācijas paredzēts
           transportēt uz kautuvi tajā pašā dalībvalstī, identificēt ar vienu elektronisku krotāliju,
           uz kuras skaidri redzams unikālais reģistrācijas numurs un identifikācijas kods. Pēc
           Deleģētās regulas (ES) 2019/2035 pieņemšanas Komisija no dažām ieinteresētajām
           personām un dalībvalstīm saņēma dažādas piezīmes par minētās atkāpes piemērošanas
           iespējamo ietekmi; atkāpe tika uzskatīta par pārāk apgrūtinošu aitu un kazu
           audzētājiem, jo īpaši ņemot vērā zemo tirgus cenu, ko minētie audzētāji ieguvuši par
   3
           OV L 84, 31.3.2016., 1. lpp.
   4
           Komisijas Deleģētā regula (ES) 2019/2035 (2019. gada 28. jūnijs), ar ko attiecībā uz noteikumiem,
           kurus piemēro sauszemes dzīvnieku turēšanas objektiem un inkubatoriem, un attiecībā uz konkrētu
           sauszemes dzīvnieku un inkubējamu olu izsekojamību papildina Eiropas Parlamenta un Padomes
           Regulu (ES) 2016/429 (OV L 314, 5.12.2019., 115. lpp.).
LV                                                     3                                                     LV
 ---pagebreak---          dzīvniekiem, kas nokauti lietošanai pārtikā. Ņemot vērā Regulas (ES) 2016/429 118.
         panta 3. punktā izklāstītos apsvērumus, var uzskatīt, ka parastā krotālija vai parastā
         saite uz vēzīša nodrošina pietiekamu izsekojamības līmeni, ja jaunas turētas aitas un
         kazas no dažādiem izcelsmes objektiem pēc nobarošanas operācijas tiek pārvietotas uz
         kautuvi. Turklāt pietiekamu izsekojamības līmeni var nodrošināt tikai tad, ja šāda
         pārvietošana tiek reģistrēta vienā datubāzē un tātad notiek vienas dalībvalsts robežās;
         šī prasība attiecas arī uz lielāko daļu pārējo atkāpju, kas paredzētas Deleģētās regulas
         (ES) 2019/2035 46. pantā.
   (4)   Ņemot vērā minētos apsvērumus, ir lietderīgi Regulu (ES) 2019/2035 grozīt,
         pievienojot papildu atkāpi attiecībā uz jaunām turētām aitām un kazām, lai
         operatoriem neradītu nesamērīgu slogu un izmaksas un vienlaikus nodrošinātu turēto
         aitu un kazu izsekojamību un minēto dzīvnieku identifikācijas un reģistrācijas sistēmas
         netraucētu darbību.
   (5)   Turklāt Regulas (ES) 2016/429 108. pants nosaka, ka dalībvalstīm jāizveido turētu
         sauszemes dzīvnieku, t. sk. turētu aitu un kazu, identifikācijas un reģistrācijas sistēma.
         Minētajā sistēmā būtu jāparedz procedūras tās pareizai darbībai, arī dalībvalstīs
         piemēroto atkāpju pārvaldībai. Lai novērstu jebkādu risku dzīvnieku veselībai un
         nodrošinātu turētu aitu un kazu izsekojamību gadījumos, kad tiek piemērotas dažas
         Regulas (ES) 2019/2035 46. pantā paredzētās atkāpes, dalībvalstīm būtu jāiedibina
         šādu atkāpju piemērošanas procedūras.
   (6)   Deleģēto regulu (ES) 2019/2035 piemēro no 2021. gada 21. aprīļa, tāpēc arī šī regula
         būtu jāpiemēro no tā paša datuma,
   IR PIEŅĒMUSI ŠO REGULU.
                                               1. pants
   Deleģēto regulu (ES) 2019/2035 groza šādi:
   1)       regulas 45. panta 4. punkta a) apakšpunktu aizstāj ar šādu:
           “a)   vienu no šā panta 2. punktā minētajiem identifikācijas līdzekļiem, izmantojot
                 kādu no 46. pantā paredzētajām atkāpēm;”
   2)      regulas 46. pantam pievieno šādu 5. punktu:
           “5.   Atkāpjoties no 45. panta 2. punkta, operatori, kas tur aitas un kazas, kuras pēc
                 citā objektā veiktas nobarošanas operācijas paredzēts transportēt uz kautuvi,
                 katru šādu dzīvnieku var identificēt vismaz ar III pielikuma a) un b) punktā
                 minēto parasto krotāliju vai parasto saiti uz vēzīša, uz kuras skaidri, salasāmi
                 un neizdzēšami redzams vai nu dzīvnieka dzimšanas objekta unikālais
                 reģistrācijas numurs, vai dzīvnieka identifikācijas kods, ar nosacījumu, ka šos
                 dzīvniekus:
                 a)    nav paredzēts pārvietot uz citu dalībvalsti
                 un
                 b)    nokauj pirms 12 mēnešu vecuma sasniegšanas.”;
   3)      regulas 48. panta 4. punktam pievieno šādu c) apakšpunktu:
           “c)   kārtību, kādā operatoriem jāpiesakās uz 46. panta 4. un 5. punktā paredzēto
                 atkāpju piemērošanu.”
LV                                                 4                                                LV
 ---pagebreak---                                                 2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā
   Vēstnesī.
   To piemēro no 2021. gada 21. aprīļa.
   Šī regula uzliek saistības kopumā un ir tieši piemērojama visās dalībvalstīs.
   Briselē, 25.8.2020
                                                 Komisijas vārdā —
                                                 priekšsēdētāja
                                                 Ursula VON DER LEYEN
LV                                                  5                                           LV